CELEX: 
Language: sk
Date: 2019-12-17 00:00:00
Title: DELEGOVANÁ SMERNICA KOMISIE (EÚ) …/… ktorou sa na účely prispôsobenia vedeckému a technickému pokroku mení príloha III k smernici Európskeho parlamentu a Rady 2011/65/EÚ, pokiaľ ide o výnimku týkajúcu sa olova v spájkach a povrchovej úprave vývodov používaných v určitých ručných prenosných spaľovacích motoroch

EURÓPSKA
                            KOMISIA

                                                    V Bruseli 17. 12. 2019
                                                    C(2019) 9066 final

                     DELEGOVANÁ SMERNICA KOMISIE (EÚ) …/…

                                       z 17. 12. 2019,

      ktorou sa na účely prispôsobenia vedeckému a technickému pokroku mení príloha III
     k smernici Európskeho parlamentu a Rady 2011/65/EÚ, pokiaľ ide o výnimku týkajúcu
        sa olova v spájkach a povrchovej úprave vývodov používaných v určitých ručných
                                prenosných spaľovacích motoroch

                                 (Text s významom pre EHP)

SK                                                                                        SK
 ---pagebreak---                                           DÔVODOVÁ SPRÁVA

     1.      KONTEXT DELEGOVANÉHO AKTU
     Touto delegovanou smernicou Komisie sa na účely prispôsobenia technickému pokroku mení
     príloha III k smernici Európskeho parlamentu a Rady 2011/65/EÚ o obmedzení používania
     určitých nebezpečných látok v elektrických a elektronických zariadeniach (prepracované
     znenie)1 (ďalej len „smernica RoHS 2“), pokiaľ ide o výnimku týkajúcu sa špecifických
     použití olova.
     Smernicou RoHS 2 sa obmedzuje používanie určitých nebezpečných látok v elektrických a
     elektronických zariadeniach, ako sa stanovuje v jej článku 4. Smernica nadobudla účinnosť
     21. júla 2011.
     Obmedzované látky sú uvedené v prílohe II k smernici RoHS 2. Kým obmedzenie používania
     olova, ortuti, kadmia, šesťmocného chrómu, polybrómovaných bifenylov a polybrómovaných
     difenyléterov už platí k dnešnému dňu, obmedzenie používania bis(2-etylhexyl)-ftalátu
     (DEHP), benzyl-butyl-ftalátu (BBP), dibutyl-ftalátu (DBP) a diizobutyl-ftalátu (DIBP) začne
     platiť od 22. júla 2019 alebo neskôr. V prílohách III a IV k smernici RoHS 2 sa nachádza
     zoznam materiálov a komponentov elektrických a elektronických zariadení (ďalej len „EEZ“)
     na špecifické použitia, ktoré sú vyňaté z obmedzenia podľa článku 4 ods. 1 smernice RoHS 2.
     Článok 5 obsahuje ustanovenie týkajúce sa prispôsobenia príloh III a IV vedeckému a
     technickému pokroku (zaradenie, predĺženie platnosti, zmena a odňatie výnimiek). Podľa
     článku 5 ods. 1 písm. a) sa výnimky zaradia do príloh III a IV len vtedy, ak sa tým neoslabí
     ochrana životného prostredia a zdravia stanovená v nariadení (ES) č. 1907/20062 a pokiaľ je
     splnená ktorákoľvek z týchto podmienok: ich odstránenie alebo nahradenie pomocou zmien
     dizajnu alebo materiálmi a komponentmi, ktoré si nevyžadujú žiadne materiály ani látky
     uvedené v prílohe II, je z vedeckého alebo technického hľadiska neuskutočniteľné, nie je
     zabezpečená spoľahlivosť náhrad alebo celkové negatívne vplyvy na životné prostredie,
     zdravie a bezpečnosť spotrebiteľov spôsobené nahradením pravdepodobne prevážia nad
     celkovými prínosmi, ktoré z daného nahradenia vyplývajú pre životné prostredie, zdravie a
     bezpečnosť spotrebiteľov.
     V článku 5 ods. 1 sa okrem toho stanovuje, že Európska komisia (ďalej len „Komisia“) zaradí
     do zoznamov v prílohách III a IV materiály a komponenty EEZ na špecifické použitia
     prostredníctvom jednotlivých delegovaných aktov v súlade s článkom 20. V článku 5 ods. 3 a
     prílohe V je stanovený postup predkladania žiadostí o udelenie, predĺženie platnosti alebo
     odňatie výnimky.

     2.      KONZULTÁCIE PRED PRIJATÍM AKTU
     Od uverejnenia smernice RoHS 2 Komisia dostala viacero3 žiadostí od hospodárskych
     subjektov o udelenie nových výnimiek i predĺženie platnosti tých existujúcich v súlade s
     ustanoveniami článku 5 ods. 3 a prílohy V.
     Na základe súčasnej výnimky 41 stanovenej v prílohe III sa umožňuje použitie olova v
     spájkach a povrchovej úprave vývodov elektrických a elektronických komponentov a v
     povrchovej úprave dosiek s plošnými spojmi používaných v zapaľovacích moduloch a v iných
     elektrických a elektronických ovládacích systémoch motorov, ktoré musia byť z technických

     1
            Ú. v. EÚ L 174, 1.7.2011, s. 88.
     2
            Ú. v. EÚ L 396, 30.12.2006, s. 1.
     3
            Zoznam sa nachádza tu: http://ec.europa.eu/environment/waste/rohs_eee/adaptation_en.htm.

SK                                                      1                                              SK
 ---pagebreak---      dôvodov namontované priamo na alebo v kľukovej skrini alebo valci ručných prenosných
     spaľovacích motorov (triedy SH:1, SH:2, SH:3 podľa smernice Európskeho parlamentu a
     Rady 97/68/ES). V júni 2017 bola Komisii doručená jedna žiadosť o predĺženie platnosti tejto
     výnimky v prípade kategórií 6 a 11. Hoci platnosť výnimky 41 mala v prípade kategórií 1 až 7
     a kategórie 10 uplynúť 31. decembra 2018, v súlade s požiadavkami smernice RoHS (článok
     5 ods. 5 druhý pododsek) sa uplatňuje naďalej, až kým Komisia neprijme rozhodnutie
     týkajúce sa žiadosti o predĺženie platnosti danej výnimky4.
     V záujme vyhodnotenia žiadosti o výnimku Komisia začala štúdiu na účely vykonania
     potrebného technického a vedeckého posúdenia, ktorého súčasťou bola aj otvorená
     internetová konzultácia so zainteresovanými stranami zameraná na predmetné použitie, ktorá
     trvala šesť týždňov5. Počas konzultácie so zainteresovanými stranami neboli doručené žiadne
     príspevky.
     Záverečná správa obsahujúca posúdenie žiadosti bola uverejnená na webovej stránke6 a
     zainteresované strany o nej boli upovedomené.
     Na stretnutí expertov 29. októbra 2018 Komisia následne uskutočnila konzultácie so skupinou
     expertov z členských štátov pre delegované akty podľa smernice RoHS 2. Experti súhlasili s
     predloženým návrhom, pričom väčšina sa k nemu nevyjadrila. V súlade s usmerneniami pre
     lepšiu právnu reguláciu bol návrh delegovanej smernice uverejnený na portáli pre lepšiu
     právnu reguláciu počas obdobia štyroch týždňov, aby sa získala spätná väzba verejnosti. Bola
     prijatá jedna pripomienka podporujúca návrh. Boli vykonané všetky uplatniteľné opatrenia
     týkajúce sa výnimiek z obmedzenia používania látok podľa článku 5 ods. 3 až 77. Všetky
     činnosti boli oznámené Rade aj Európskemu parlamentu.
     V záverečnej správe sa poukázalo najmä na tieto technické informácie a posúdenie:
            Olovo je bežný legujúci prvok v spájkovaných materiáloch na kontrolu teploty
             tavenia. Žiadateľ úspešne otestoval alternatívne materiály, ktoré môžu nahradiť
             obmedzovanú látku. Na potvrdenie spoľahlivosti bezolovnatých výrobkov je však
             potrebný dodatočný čas.
            Spoľahlivosť bezolovnatých alternatív dostupných na trhu sa v súčasnosti ešte musí
             potvrdiť pri ďalšom testovaní.
     Z výsledkov hodnotenia týkajúcich sa kategórií 1 až 7, 10 a 11 vyplýva, že v súlade s článkom
     5 smernice 2011/65/EÚ by sa touto konkrétnou výnimkou neoslabila ochrana životného
     prostredia a zdravia stanovená v nariadení (ES) č. 1907/2006 (REACH). Okrem toho žiadosť
     o výnimku spĺňa aspoň jedno z príslušných kritérií stanovených v článku 5 ods. 1 písm. a).
     Vzhľadom na to, že v súvislosti s príslušnými požitiami nie sú v súčasnosti dostupné žiadne
     spoľahlivé alternatívy, udelenie výnimky na obdobie platnosti 24 mesiacov po uverejnení
     delegovanej smernice v Úradnom vestníku EÚ je odôvodnené. Keďže zatiaľ nie sú k
     4
            Kategórie uvedené v prílohe I k smernici 2011/65/EÚ sú konkrétne: 1. Veľké domáce spotrebiče; 2.
            Malé domáce spotrebiče; 3. IT a telekomunikačné zariadenia; 4. Spotrebná elektronika; 5. Osvetľovacie
            zariadenia; 6. Elektrické a elektronické náradie; 7. Hračky, zariadenia určené na športové a rekreačné
            účely; 8. Zdravotnícke pomôcky; 9. Monitorovacie a kontrolné prístroje vrátane priemyselných
            monitorovacích a kontrolných prístrojov; 10. Predajné automaty; 11. Iné EEZ, ktoré nepatria do žiadnej
            z vyššie uvedených kategórií.
     5
            Konzultačné obdobie: od 20. 10. 2017 do 1. 12. 2017.
     6
            https://publications.europa.eu/en/publication-detail/-/publication/33a336f0-e0ef-11e8-b690-
            01aa75ed71a1/language-en/format-PDF/source-85019010.
     7
            Zoznam požadovaných administratívnych opatrení sa nachádza na webovej stránke Komisie.
            V súvislosti s každým návrhom delegovaného aktu si aktuálnu fázu daného postupu možno overiť v
            medziinštitucionálnom            registri        delegovaných           aktov        na        stránke
            httpos://webgate.ec.europa.eu/regdel/#/home.

SK                                                       2                                                           SK
 ---pagebreak---      dispozícii spoľahlivé náhrady, v súvislosti s týmto obdobím sa neočakávajú žiadne negatívne
     sociálno-ekonomické vplyvy v dôsledku nahradenia. Udelené obdobie platnosti výnimky by
     zároveň nemalo mať negatívny vplyv na inovácie.
     V prípade kategórií 8 a 9 naďalej platí existujúca výnimka podľa období stanovených v
     článku 5 ods. 2.

     3.      PRÁVNE PRVKY DELEGOVANÉHO AKTU
     V delegovanej smernici sa udeľuje výnimka z obmedzení podľa článku 4 ods. 1 v prípade
     používania olova na špecifické účely, ktorá sa má uviesť v prílohe III k smernici 2011/65/EÚ.
     Nástrojom je v zmysle smernice 2011/65/EÚ delegovaná smernica, ktorá spĺňa najmä
     príslušné požiadavky článku 5 ods. 1 písm. a) uvedenej smernice.
     Cieľom delegovanej smernice je prispieť k ochrane ľudského zdravia a životného prostredia a
     aproximovať ustanovenia na účely fungovania vnútorného trhu v oblasti elektrických a
     elektronických zariadení tým, že sa v súlade s ustanoveniami a podmienkami smernice
     RoHS 2 a v nej stanoveným postupom na prispôsobenie príloh III a IV vedeckému
     a technickému pokroku umožnia špecifické použitia látok, ktorých používanie je inak
     zakázané.
     V súlade so zásadou proporcionality toto opatrenie neprekračuje rámec nevyhnutný na
     dosiahnutie jeho cieľa.
     Návrh nemá žiadny vplyv na rozpočet EÚ.

SK                                                3                                                  SK
 ---pagebreak---                            DELEGOVANÁ SMERNICA KOMISIE (EÚ) …/…

                                                   z 17. 12. 2019,

      ktorou sa na účely prispôsobenia vedeckému a technickému pokroku mení príloha III
     k smernici Európskeho parlamentu a Rady 2011/65/EÚ, pokiaľ ide o výnimku týkajúcu
        sa olova v spájkach a povrchovej úprave vývodov používaných v určitých ručných
                                prenosných spaľovacích motoroch

                                           (Text s významom pre EHP)

     EURÓPSKA KOMISIA,
     so zreteľom na Zmluvu o fungovaní Európskej únie,
     so zreteľom na smernicu Európskeho parlamentu a Rady 2011/65/EÚ z 8. júna 2011 o
     obmedzení používania určitých nebezpečných látok v elektrických a elektronických
     zariadeniach1, a najmä na jej článok 5 ods. 1 písm. a),
     keďže:
     (1)      Podľa smernice 2011/65/EÚ sú členské štáty povinné zabezpečiť, aby elektrické
              a elektronické zariadenia uvádzané na trh neobsahovali nebezpečné látky uvedené
              v prílohe II k danej smernici. Toto obmedzenie sa nevzťahuje na vyňaté použitia
              uvedené v prílohe III k smernici 2011/65/EÚ.
     (2)      Kategórie elektrických a elektronických zariadení, na ktoré sa vzťahuje smernica
              2011/65/EÚ, sú uvedené v prílohe I k danej smernici.
     (3)      Olovo je obmedzovanou látkou uvedenou v prílohe II k smernici 2011/65/EÚ.
     (4)      Delegovanou smernicou (EÚ) 2014/72/EÚ2 Komisia udelila výnimku na používanie
              olova v spájkach a povrchovej úprave vývodov elektrických a elektronických
              komponentov a v povrchovej úprave dosiek s plošnými spojmi používaných v
              zapaľovacích moduloch a v iných elektrických a elektronických ovládacích systémoch
              motorov, ktoré musia byť z technických dôvodov namontované priamo na alebo v
              kľukovej skrini alebo valci ručných prenosných spaľovacích motorov (triedy SH:1,
              SH:2, SH:3 podľa smernice Európskeho parlamentu a Rady 97/68/ES3) (ďalej len
              „výnimka“), a to zahrnutím daných použití do prílohy III k smernici 2011/65/EÚ.

     1
              Ú. v. EÚ L 174, 1.7.2011, s. 88.
     2
              Delegovaná smernica Komisie 2014/72/EÚ z 13. marca 2014, ktorou sa na účely prispôsobenia
              technickému pokroku mení príloha III k smernici Európskeho parlamentu a Rady 2011/65/EÚ, pokiaľ
              ide o výnimku pre olovo v spájkach a povrchovej úprave vývodov elektrických a elektronických
              komponentov a v povrchovej úprave dosiek s plošnými spojmi používaných v zapaľovacích moduloch a
              iných elektrických a elektronických ovládacích systémoch motorov (Ú. v. EÚ L 148, 20.5.2014, s. 78).
     3
              Smernica Európskeho parlamentu a Rady 97/68/ES zo 16. decembra 1997 o aproximácii právnych
              predpisov členských štátov, ktoré sa týkajú opatrení voči emisiám plynných a tuhých znečisťujúcich
              látok zo spaľovacích motorov inštalovaných v necestných pojazdných strojoch (Ú. v. ES L 59,
              27.2.1998, s. 1). Smernica 97/68/ES bola zrušená nariadením Európskeho parlamentu a Rady (EÚ)
              2016/1628 zo 14. septembra 2016 o požiadavkách na emisné limity plynných a pevných znečisťujúcich
              látok a typové schválenie spaľovacích motorov necestných pojazdných strojov, ktorým sa menia
              nariadenia (EÚ) č. 1024/2012 a (EÚ) č. 167/2013, a ktorým sa mení a zrušuje smernica 97/68/ES (Ú. v.
              EÚ L 252, 16.9.2016, s. 53).

SK                                                        4                                                          SK
 ---pagebreak---             Platnosť výnimky mala v prípade kategórií 1 až 7 a 10 uplynúť 31. decembra 2018 v
            súlade s článkom 5 ods. 2 druhým pododsekom uvedenej smernice.
     (5)    Komisii bola doručená žiadosť o predĺženie platnosti výnimky v prípade kategórií 6 a
            11 (ďalej len „žiadosť o predĺženie“) 30. júna 2017, t. j. v lehote stanovenej v článku 5
            ods. 5 smernice 2011/65/EÚ. V súlade s týmto ustanovením predmetná výnimka
            naďalej platí až do prijatia rozhodnutia týkajúceho sa žiadosti o jej predĺženie.
     (6)    Súčasťou hodnotenia žiadosti o predĺženie platnosti výnimky bola v súlade s článkom
            5 ods. 7 smernice 2011/65/EÚ konzultácia so zainteresovanými stranami.
     (7)    Olovo je bežný legujúci prvok v spájkovaných materiáloch na kontrolu teploty
            tavenia. Úspešne sa otestovali alternatívne materiály, ktorými sa má obmedzovaná
            látka nahradiť. Na potvrdenie spoľahlivosti bezolovnatých výrobkov je však potrebný
            dodatočný čas.
     (8)    V súčasnosti nie sú na trhu dostupné žiadne bezolovnaté alternatívy, ktoré by
            poskytovali dostatočnú úroveň spoľahlivosti v prípade použití, na ktoré sa výnimka
            vzťahuje.
     (9)    Vzhľadom na nedostatok spoľahlivých alternatív je nahradenie alebo eliminácia olova
            v určitých ručných prenosných spaľovacích motoroch v súčasnosti z vedeckého a
            technického hľadiska neuskutočniteľné. Je preto vhodné predĺžiť platnosť výnimky.
            Predĺženie platnosti výnimky je v súlade s nariadením Európskeho parlamentu a Rady
            (ES) č. 1907/20064, a teda sa ním neoslabuje ochrana životného prostredia a zdravia
            stanovená v uvedenom nariadení.
     (10)   Výnimka v prípade kategórií 1 až 7, 10 a 11 by sa mala predĺžiť do [posledného dňa
            24. mesiaca po uverejnení tejto smernice v Úradnom vestníku EÚ] v súlade s článkom
            4 ods. 3 a článkom 5 ods. 2 prvým pododsekom smernice 2011/65/EÚ. Vzhľadom na
            výsledky prebiehajúceho úsilia s cieľom nájsť spoľahlivú náhradu je
            nepravdepodobné, že by trvanie predmetnej výnimky malo negatívny vplyv na
            inovácie.
     (11)   V prípade kategórií 8 a 9 naďalej platí existujúca výnimka podľa období stanovených
            v článku 5 ods. 2 druhom pododseku smernice 2011/65/EÚ. Z dôvodu právnej
            zrozumiteľnosti by sa dátumy uplynutia platnosti mali stanoviť v prílohe III k
            uvedenej smernici.
     (12)   Smernica 2011/65/EÚ by sa preto mala zodpovedajúcim spôsobom zmeniť,

     PRIJALA TÚTO SMERNICU:

                                                   Článok 1
     Príloha III k smernici 2011/65/EÚ sa mení v súlade s prílohou k tejto smernici.

                                                   Článok 2
     1.      Členské štáty prijmú a uverejnia najneskôr do [posledného dňa 12. mesiaca od
             dátumu nadobudnutia účinnosti tejto smernice] zákony, iné právne predpisy

     4
            Nariadenie Európskeho parlamentu a Rady (ES) č. 1907/2006 z 18. decembra 2006 o registrácii,
            hodnotení, autorizácii a obmedzovaní chemikálií (REACH) a o zriadení Európskej chemickej agentúry
            (Ú. v. EÚ L 396, 30.12.2006, s. 1).

SK                                                     5                                                        SK
 ---pagebreak---              a správne opatrenia potrebné na dosiahnutie súladu s touto smernicou. Komisii
             bezodkladne oznámia znenie uvedených ustanovení.
             Tieto ustanovenia uplatňujú od [posledného dňa 12. mesiaca od dátumu
             nadobudnutia účinnosti tejto smernice + 1 deň].
             Členské štáty uvedú priamo v prijatých opatreniach alebo pri ich úradnom uverejnení
             odkaz na túto smernicu. Podrobnosti o odkaze upravia členské štáty.
     2.      Členské štáty oznámia Komisii znenie hlavných ustanovení vnútroštátnych právnych
             predpisov, ktoré prijmú v oblasti pôsobnosti tejto smernice.

                                                Článok 3
     Táto smernica nadobúda účinnosť dvadsiatym dňom po jej uverejnení v Úradnom vestníku
     Európskej únie.

                                                Článok 4
     Táto smernica je určená členským štátom.
     V Bruseli 17. 12. 2019

                                                 Za Komisiu
                                                 predsedníčka
                                                 Ursula von der Leyen

SK                                                 6                                               SK
 ---documentbreak---                             EURÓPSKA
                            KOMISIA

                                                   V Bruseli 17. 12. 2019
                                                   C(2019) 9066 final

                                                   ANNEX

                                        PRÍLOHA

                                             k

                               delegovanej smernici Komisie,

      ktorou sa na účely prispôsobenia vedeckému a technickému pokroku mení príloha III
     k smernici Európskeho parlamentu a Rady 2011/65/EÚ, pokiaľ ide o výnimku týkajúcu
        sa olova v spájkach a povrchovej úprave vývodov používaných v určitých ručných
                                prenosných spaľovacích motoroch

SK                                                                                        SK
 ---pagebreak---                                             PRÍLOHA
     V prílohe III k smernici 2011/65/EÚ sa záznam 41 nahrádza takto:

     „41         Olovo v spájkach a povrchovej       Týka sa všetkých kategórií a platí do:
                 úprave vývodov elektrických
                                                         [posledný deň 24. mesiaca po
                 a elektronických komponentov
                                                          uverejnení tejto delegovanej
                 a v povrchovej úprave dosiek
                                                          smernice v Úradnom vestníku EÚ]
                 s plošnými spojmi používaných
                                                          v prípade kategórií 1 až 7, 10 a 11,
                 v zapaľovacích moduloch a iných
                 elektrických a elektronických           21. júla 2021 v prípade kategórií 8 a
                 ovládacích systémoch motorov,            9, iné ako diagnostické zdravotnícke
                 ktoré z technických dôvodov              pomôcky in vitro a priemyselné
                 musia byť namontované priamo             monitorovacie a kontrolné prístroje,
                 na alebo v kľukovej skrini alebo
                                                         21. júla 2023 v prípade kategórie 8,
                 valci ručných prenosných
                                                          diagnostické zdravotnícke pomôcky
                 spaľovacích motorov (triedy
                                                          in vitro,
                 SH:1, SH:2, SH:3 podľa smernice
                 Európskeho parlamentu a Rady            21. júla 2024 v prípade kategórie 9,
                 97/68/ES *)                              priemyselné monitorovacie
                                                          a kontrolné prístroje.“

     * Smernica Európskeho parlamentu a Rady 97/68/ES zo 16. decembra 1997 o aproximácii
     právnych predpisov členských štátov, ktoré sa týkajú opatrení voči emisiám plynných
     a tuhých znečisťujúcich látok zo spaľovacích motorov inštalovaných v necestných
     pojazdných strojoch (Ú. v. ES L 59, 27.2.1998, s. 1).

SK                                               1                                                SK